b'\n_START_ARTICLE_\nGlavica (Suko\xc5\xa1an)\n_START_SECTION_\nZemljopis\n_START_PARAGRAPH_\nGlavica je udaljena 25 km jugoisto\xc4\x8dno od grada Zadra i 3,5 km zra\xc4\x8dne, te 4,5 km cestovne linije sjeveroisto\xc4\x8dno od mora._NEWLINE_Zra\xc4\x8dna luka Zadar udaljena je sjeverno 9 km zra\xc4\x8dne linije.\n_START_SECTION_\nStanovni\xc5\xa1tvo\n_START_PARAGRAPH_\nPrema popisu stanovni\xc5\xa1tva 2011. godine mjesto ima 185 stanovnika.\n_START_SECTION_\nPovijest\n_START_PARAGRAPH_\nGlavica je u politi\xc4\x8dkom, vjerskom i ekonomskom pogledu povezana sa Suko\xc5\xa1anom, te je pratila i povijest Suko\xc5\xa1ana.\n_START_SECTION_\nKulturolo\xc5\xa1ki i vjerski doga\xc4\x91aji\n_START_PARAGRAPH_\n7. listopada odr\xc5\xbeava se procesija u spomen sedmodnevnog hodo\xc4\x8da\xc5\xa1\xc4\x87a jedanaestorice odva\xc5\xbenih i hrabrih mje\xc5\xa1tana. 1. listopada 2008. godine jedanaest hodo\xc4\x8dasnika: \xc5\xbdeljko, Anes i Vinko \xc5\xa0tevanja, Vilson Bratovi\xc4\x87, Sini\xc5\xa1a Gale\xc5\xa1i\xc4\x87, Ante Galac, Davor Devi\xc4\x87, \xc5\xa0ime i Tomislav Batur, te Marko Mikuli\xc4\x87 Ma\xc4\x87o iz \xc5\xbeupa Glavice, Gorica i Ra\xc5\xa1tane Donje, \xc4\x8diji je nebeski za\xc5\xa1titnik sv. Ivan, kao i Frane Smokrovi\xc4\x87 iz \xc5\xbeupe Sv. Josipa na zadarskoj Plovaniji krenuli su na sedmodnevno, 280-kilometarsko hodo\xc4\x8da\xc5\xa1\xc4\x87e od marijanskog sveti\xc5\xa1ta u Me\xc4\x91ugorju do brda Vr\xc4\x8deva, nose\xc4\x87i 1,2 metra visok Gospin kip, koji je s drvenim postoljem i nosa\xc4\x8dima te\xc5\xbeak 25-30 kilograma. U podno\xc5\xbeju brda Vr\xc4\x8devo do\xc4\x8dekani su poput junaka, emotivno. Bilo je to najmasovnije okupljanje dotad uop\xc4\x87e u ovom malom naselju u Op\xc4\x87ini Suko\xc5\xa1an.\n_START_SECTION_\n\xc5\xa0port\n_START_PARAGRAPH_\nNK Vr\xc4\x8devo Glavica sudionik je 1. \xc5\xbdNL u sezoni 2009./10.'